b'\n_START_ARTICLE_\nSun\xc4\x8deva bespilotna letjelica Helios\n_START_SECTION_\nPrototip Helios\n_START_PARAGRAPH_\nLetjelica se sastojala od dvije konfiguracije. _NEWLINE_Prva, ozna\xc4\x8dena imenom HP01, projektirana je u svrhu operacija na ekstremno velikim visinama (oko 30 000 m) koriste\xc4\x87i baterije i visoko-u\xc4\x8dinkovite solarne \xc4\x8dlanke koje su postavljene po gornjoj povr\xc5\xa1ini krila raspona 76 m._NEWLINE_Druga letjelica, imena HP03, je bila projektirana za duge letove. Pod dugim letovima podrazumijeva se let od najmanje 24 sata, uklju\xc4\x8duju\xc4\x87i i let od barem 14 sati iznad 15 000 m._NEWLINE_Ideja je da se solarne \xc4\x87elije koriste za napajanje elektri\xc4\x8dnih motora i podsustava tijekom dana, a da se preko no\xc4\x87i koristi modificirana komercijalna vodikova baterija. Letjelica je tako\xc4\x91er bila opremljena dodatnim baterijama kao pri\xc4\x8duvnim izvorom napajanja._NEWLINE_Konstrukcija letjelice je napravljena pomo\xc4\x87u dihedralnih krila , motora, dizalice solarnih povr\xc5\xa1ina, kao i pomo\xc4\x87u sustava za pove\xc4\x87anje stabilnosti i kontrole. Tijekom kasnih 1999-ih Helios Prototip je isprva testiran serijom letova na kojima je bio pogonjen baterijama da bi se potvrdila preformansa dugih krila kao i upravljivost letjelice.\n_START_SECTION_\nRekordi\n_START_PARAGRAPH_\nHelios Prototip, kojim je upravljao Greg Kendall, je 13. kolovoza 2001. godine dosegnuo visinu od 29 254 m. _NEWLINE_Time je postavio rekord u odr\xc5\xbeivom horizontalnom letu za jedan krilni zrakoplov. Prija\xc5\xa1nji rekord je oboren s razlikom ve\xc4\x87om od 3 400 m. Tako\xc4\x91er, letjelica je u tom letu provela vi\xc5\xa1e od 40 minuta iznad 29 000 m.'